אנה פרבל

אנה פרבל (בגרמנית: Anna Frebel, נולדה ב-1980 בברלין) היא אסטרונומית גרמנייה החוקרת את הכוכבים העתיקים ביותר ב.

== לימודים וקריירה ==
פרבל גדלה בגטינגן, גרמניה.<ref name="DPG"></ref> לאחר סיום התיכון החלה ללמוד פיזיקה בפרייבורג אים ברייסגאו אך לא סיימה את התוכנית. במקום זאת היא נרשמה לתוכנית אסטרונומיה באוסטרליה, שם קיבלה תואר דוקטור באסטרונומיה ממצפה הר סטרומלו של האוניברסיטה הלאומית של אוסטרליה בקנברה. עברה לאוניברסיטת טקסס באוסטין בשנת 2006, שם המשיכה את מחקרה בזכות מלגת פוסט-דוקטורט של וו.ג'י מקדונלד.

מ-2009 עד 2011, הייתה פרבל עמיתת פוסט-דוקטורט של קליי (Clay) במרכז הרווארד-סמיתסוניאן לאסטרופיזיקה בקיימברידג', מסצ'וסטס.<ref name=":1" />

בשנת 2012 עברה פרבל למכון הטכנולוגי של מסצ'וסטס, בשנת 2018 קודמה למעמד פרופסור חבר עם קביעות ובשנת 2022 קודמה לפרופסור מן המניין.<ref name="MIT">[https://physics.mit.edu/faculty/anna-frebel/ Anna Frebel] at MIT Physics</ref>

== תחום עיסוק ותגליות ==
פרבל ידועה בעיקר בזכות תגליות וניתוחים ספקטרוסקופיים של הכוכבים העתיקים ביותר, בעלי תכולת המתכות הנמוכה ביותר, הן בשביל החלב והן בגלקסיות ננסיות קטנות.

בשנת 2005 גילתה פרבל את הכוכב HE 1327-2326, שהוא הכוכב בעל תכולת הברזל הנמוכה ביותר הידועה, שנוצר תקופה קצרה מאוד לאחר המפץ הגדול. בשנת 2007 היא גילתה את הענק האדום HE 1523-0901, שגילו כ-13.2 מיליארד שנים. שניהם בין הכוכבים העתיקים ביותר הידועים בשביל החלב. בשנת 2014 היא דיווחה עם מחברים אחרים על גילוי הכוכב בקבוצת הכוכבים הדרומית נחש מים קטן ששייך כנראה לדור השני של כוכבים שנוצרו זמן קצר לאחר לידת הקוסמוס לפני 13.7 מיליארד שנים.<ref name=":0" />

בשנת 2019, היא ועמיתיה הדגימו, על ידי תצפיות באמצעות ספקטרוגרף המקור הקוסמי (COS) של טלסקופ החלל האבל בעל סגול, ריכוזי אבץ גבוהים יחסית של כ-80 אחוז מתכולת הברזל בכוכב HE 1327-2326. זו הייתה אינדיקציה לסופרנובות א-סימטריות במהלך קריסת הכוכבים הראשונים (אוכלוסייה III). במהלך הקריסה הפכו הסופרנובות לחורים שחורים אבל חומר, כולל היסודות הכבדים, נפלט מתוכם בסילונים ואף הופץ לגלקסיות שכנות. היסודות הכבדים קיררו ואפשרו את היווצרותם של כוכבי דור שני (קטנים יותר) כגון HE 1327-2326 בגלקסיות שכנות ללא תנאים אחרים להיווצרות כוכבים.
כוכב He1523a
פרופסור פרבל חיברה יותר מ-120 מאמרים בכתבי עת שונים, ביניהם טבע (Nature). היא גם מנגישה מדע לציבור באמצעות הרצאות פומביות קבועות, מאמרים במגזינים וראיונות. כמן כן, הוציאה ספר מדע פופולרי "חיפוש אחר הכוכבים העתיקים: שרידים עתיקים מהיקום המוקדם" (הוצאת אוניברסיטת פרינסטון).<ref name=":1" />

== פרסים והוקרה ==
* 2007: פרס שרלין הייסלר לתואר הדוקטור הטוב ביותר לאסטרונומיה בשנת 2006 באוסטרליה<ref></ref>
* 2009: מצגת פתיחה פסטיבל המדע XLAB, גטינגן
* 2009: פרס לודוויג בירמן (פרס האסטרונום הצעיר) של החברה הגרמנית לאסטרונומיה.<ref name=":1" />
* 2010: פרס אנני ג'אמפ קאנון של האגודה האמריקאית לאסטרונומיה.
* 2010: מרצה אורחת בהרצאות ליזה מייטנר, גטינגן ואינסברוק.<ref name="DPG" /><ref></ref>
* 2011, 2013, 2015: עמית קוולי גבולות המדע, האקדמיה הלאומית למדעים.<ref name=":1" />
* 2013: פרס קריירה מהקרן הלאומית למדע<ref name=":1" />
* 2016: אחת מ"עשרת המדענים שיש לצפות בהם" של מגזין חדשות המדע.<ref name=":1" />
* 2017: מלגת נשים בכירות באסטרונומיה, ICRAR, פרת', אוסטרליה.<ref name=":1" />
* 2018: פרס מחויבים לאכפתיות (MIT).<ref name=":1" />
* 2019: פרס ארל מורמן למצוינות בייעוץ לתואר ראשון (MIT).<ref name=":1" />
* 2022: עמית של האגודה האמריקנית לפיזיקה.<ref></ref>

== מבחר פרסומים ==
* 
* 
* 

== קישורים חיצוניים ==

* [https://physics.mit.edu/faculty/anna-frebel/ אנה פרבל], המחלקה לפיזיקה ב (MIT)
* [https://press.princeton.edu/our-authors/frebel-anna אנה פרבל], הוצאת אוניברסיטת פרינסטון
* [https://www.fischerverlage.de/autor/anna-frebel-1006252 אנה פרבל], S. Fischer Verlage

== הערות שוליים ==

קטגוריה:סגל המכון הטכנולוגי של מסצ'וסטס
קטגוריה:זוכות פרס אנני ג'אמפ קאנון
קטגוריה:אסטרונומיות
קטגוריה:אסטרונומיות גרמניות
קטגוריה:נשים גרמניות
קטגוריה:גרמנים שנולדו ב-1980